pythainlp/thai_wikipedia_clean_20230101 huggingface dataset:
พระปราณีศรีมหาพุทธบริษัทหรืออาดยาหลวงปาดี พื้นพระบาทใช้ชาติออกนามเจ้าพระนมเมกเถ้า อนุสรณ์ ร้อยตำรวจตรี ประดิษฐ์ รามางกูร 22 กันยายน 2528 ออกนามย่อว่าหลวงปรานีพุทธบริษัท นามเดิมท้าวเมฆหรือเมกทองทิบ (เมฆทองพิพย์) เป็นขุนโอกาส (เจ้าโอกาส) หรือนัยว่าเป็นเจ้าเมืองธาตุพนมลำดับ 3 จากราชวงศ์เวียงจันทน์ เป็นหลานตาเจ้าพระรามราชฯ ขุนโอกาสธาตุพนมลำดับแรก บิดาเป็นเจ้าเมืองท่าแขก ปู่เป็นเป็นเจ้าเมืองนครพนม ภรรยาเอกชื่อนางกองสีเป็นธิดาพระอุปฮาตหูเลเมืองบังมุก พระอัคร์บุตร (บุนมี) หลานปู่เจ้าพระรามราชฯ ไม่สนับสนุนให้เป็นขุนโอกาสเนื่องจากเป็นหลานตาเจ้าพระรามราชฯ จึงเกิดเหตุวิวาททำให้พระอัคร์บุตร (บุนมี) หนีไปอยู่ฝั่งซ้ายน้ำโขง
หลัง พ.ศ. 2371 ราชวงศ์เวียงจันทน์ล่มสลายถูกลดบทบาทปกครองจากปัญหาความขัดแย้งมูลนายธาตุพนมและหนีจากธาตุพนมอยู่เซบั้งไฟฝั่งซ้ายน้ำโขง จากนั้นตำแหน่งขุนโอกาสว่างลงและถูกลดฐานะเป็นนายกองข้าพระธาตุพนม บิดาข้ามไปอยู่ในอารักขาฝรั่งเศส มารดาอยู่ธาตุพนม พ.ศ. 2444 หลังธาตุพนมถูกลดฐานะเป็นเพียงหมู่บ้าน ได้กลับมาโดยนำชาวบ้านบูรณะพระธาตุพนมสมัยพระครูวิโรจน์รัตโนบล (รอด นนฺตโร) พื้นเมืองพนมระบุสิ้นเงินส่วนตัวถึงหมื่นหนึ่ง พื้นพระบาทใช้ชาติระบุว่าสร้างพระพุทธรูปถวายวัดพระธาตุพนมพร้อมพระปิตตาเจ้าท่าแขกผู้เป็นบิดาคนละองค์ ปัจจุบันไม่พบพระพุทธรูป และบูรณะวัดหัวเวียงรังษีซึ่งเป็นวัดประจำตระกูลผู้ปกครองธาตุพนมร่วมกับพระอุปราชา (เฮือง) พื้นพระบาทใช้ชาติหรือพื้นพระยาธรรมมิกราชระบุถึงพระองค์และเหตุการณ์ธาตุพนมเพียงสั้น ๆ ว่า ...สังกลาดได้ 2 ฮ้อย 60 2 ตัว อาดยาเจ้าพระปาดีเถ้าขว้ามคืนมาแต่ปากเซแล สังกลาดราซาได้ 2 ฮ้อย 60 3 ตัว เจ้าเมืองแสนแลเมืองจันเอาเจ้าหัวคูลอดมาซ่อมแปงทาดตุพระนม อาดยาเถ้าเมกเจ้าพระนมหยุดหยาวัดหัวเวียง แลหล่อพระเจ้าเมกทองทิบ พระปิตตาเจ้าท่าแขกหล่อพระเจ้าจันทองทิบถวายวัดพระนม สังกลาดราซาได้ 2 ฮ้อย 60 4 ตัว เดือน 10 เจ้าพระนมเมกเถ้าตนหลานจุตติแล กำแพงโฮงหลวงเจื่อนลงของ...
พอลลีนา เบกา
อีดิทอะธอน
ในโครงการของชุมชนออนไลน์ต่าง ๆ เช่น วิกิพีเดีย, โอเพินสตรีตแมป และโลคอลวิกิ อีดิทอะธอน  เป็นอีเวนต์ที่จัดขึ้นสำหรับผู้แก้ไขบทความ และปรับปรุงหัวข้อที่เฉพาะเจาะจง หรือประเภทของเนื้อหา ซึ่งมักจะรวมถึงการฝึกอบรมในการแก้ไขพื้นฐานสำหรับผู้แก้ไขรายใหม่ พวกเขามักจะเกี่ยวข้องกับการพบปะ แต่ไม่สามารถเผยแพร่ได้อย่างช่ำชองนัก ทั้งนี้ คำว่าอีดิทอะธอนเป็นคำผสมมาจากคำว่า "อีดิท" และ "มาราธอน"
วิกิมีเดียอิดิทอะธอนเกิดขึ้นจากสำนักงานใหญ่ของสาขาวิกิมีเดีย, สถาบันการศึกษาที่ได้รับการรับรอง รวมทั้งมหาวิทยาลัยโซโนมาสเตต, มหาวิทยาลัยแอริโซนาสเตต, มหาวิทยาลัยวิกตอเรียในประเทศแคนาดา เช่นเดียวกับสถาบันทางวัฒนธรรม เช่นพิพิธภัณฑ์หรือจดหมายเหตุ โดยอีเวนต์ที่จัดขึ้นประกอบด้วยหัวข้อเช่นมรดกทางวัฒนธรรม, ของที่สะสมไว้ในพิพิธภัณฑ์, ประวัติศาสตร์ของสตรี, คตินิยมสิทธิสตรี, การลดช่องว่างทางเพศของวิกิพีเดีย, ประเด็นความยุติธรรมทางสังคม และหัวข้ออื่น ๆ บรรดาสตรี และชาวอเมริกันเชื้อสายแอฟริกา รวมถึงชุมชนกลุ่มบุคคลที่มีความหลากหลายทางเพศ ต่างใช้อีดิทอะธอนในฐานะของการลดช่องว่างทางเพศและเชื้อชาติสำหรับการเข้าสู่วิกิพีเดีย ซึ่งบางส่วนได้รับการจัดโดยวิกิพีเดียในถิ่นที่อยู่ ส่วนอีดิทอะธอนที่ยาวนานที่สุดจัดขึ้นที่มูเซโอโซว์มายาของเม็กซิโกซิตีตั้งแต่วันที่ 9 ถึง 12 มิถุนายน ค.ศ. 2016 ที่อาสาสมัครและพนักงานพิพิธภัณฑ์ได้ทำการแก้ไขในช่วง 72 ชั่วโมงอย่างต่อเนื่อง โดยอีดิทอะธอนครั้งนี้ได้รับการยอมรับจากบันทึกสถิติโลกกินเนสส์ว่ายาวนานที่สุด
นอกจากนี้ ชุมชนโอเพินสตรีตแมปยังได้เป็นเจ้าภาพจัดอีดิทอะธอนอยู่หลายครั้งเช่นกัน
Edit-a-thon
อาชิกางะ โยชิฮิซะ
อาชิกางะ โยชิฮิซะ (; 11 ธันวาคม ค.ศ. 1465 - 26 เมษายน ค.ศ. 1489, ดำรงตำแหน่ง ค.ศ. 1473 - 26 เมษายน ค.ศ. 1489) โชกุนลำดับที่ 9 แห่งรัฐบาลโชกุนอาชิกางะระหว่างยุคมูโรมาจิของญี่ปุ่นดำรงตำแหน่งระหว่าง ค.ศ. 1473 - ค.ศ. 1489 เป็นบุตรชายคนเดียวของอาชิกางะ โยชิมาซะ โชกุนลำดับที่ 8 และภรรยาเอกของเขาคือฮิโนะ โทมิโกะ
ในปี ค.ศ. 1464 โชกุนโยะชิมะซะได้แต่งตั้ง อะชิกะงะ โยะชิมิ ผู้เป็นน้องชายขึ้นเป็นทายาทแต่ในปีต่อมาคือปี ค.ศ. 1465 โยะชิฮิซะบุตรชายคนเดียวของโยะชิมะซะถือกำเนิดทำให้โยะชิมิไม่พอใจและได้ก่อกบฏที่เรียกว่า สงครามโอนิน อันเป็นจุดกำเนิดของ ยุคเซ็งโงะกุและในปี ค.ศ. 1469 โชกุนโยะชิมะซะได้แต่งตั้งโยะชิฮิซะในวัยเพียง 4 ปีขึ้นเป็นทายาท
เหตุการณ์ในยุคของโยะชิฮิซะ.
หลังจากสงครามโอนิน รกกะกุ ทะกะโยะริ ไดเมียว แห่ง แคว้นโอมิ ได้ขยายดินแดนออกไปอย่างกว้างขวางทำให้ในปี ค.ศ. 1487 โชกุนโยะชิฮิซะจึงเริ่มทำสงครามปราบปรามทะกะโยะริแต่ก็ถึงแก่อสัญกรรมเสียก่อน
ญาติของโยะชิฮิซะคือ อะชิกะงะ โยะชิตะเนะ บุตรชายของโยะชิมิได้ขึ้นเป็นโชกุนลำดับที่ 10 สืบต่อมา
อีเอฟแอลคัพ ฤดูกาล 2016–17
อีเอฟแอล ฤดูกาล 2016–17 เป็นฤดูกาลที่ 57 ของ อีเอฟแอลคัพ, หรือเป็นที่รู้จักในชื่อของ ฟุตบอลลีกคัพ, มีทั้งหมด 92 สโมสรที่มาจาก พรีเมียร์ลีก และ ฟุตบอลลีกอังกฤษ. การแข่งขันจะเริ่มต้นขึ้นในสัปดาห์ระหว่างวันที่ 8 สิงหาคม ค.ศ. 2016 และปิดท้ายกับ นัดชิงชนะเลิศ ในวันที่ 26 กุมภาพันธ์ พ.ศ. 2560 (ค.ศ. 2017). ฟุตบอลถ้วยรายการนี้จะไม่ได้มีผู้สนับสนุนที่ตามมาเนื่องมาจากการถอนตัวของผู้ร่วมสนับสนุนตั้งแต่ แคปิตอล วัน เป็นระยะเวลาหลังสี่ปีในชื่อ แคปิตอล วัน คัพ, แต่จะเปลี่ยนชื่อเป็น อีเอฟแอล คัพ หลังฟุตบอลลีกได้สร้างแบรนด์ในชื่ออิงลิช ฟุตบอล ลีก.
ทีมชนะเลิศรายการนี้จะได้สิทธิ์สำหรับ ยูฟ่ายูโรปาลีก ฤดูกาล 2017–18 รอบคัดเลือกรอบสาม. แมนเชสเตอร์ซิตี เป็นแชมป์เก่าที่จะต้องมาป้องกันแชมป์.
การจัดสรรของแต่ละสโมสร.
ทั้งหมด 92 สโมสรที่มาจากสี่ระดับสูงสูดของฟุตบอลอังกฤษ (พรีเมียร์ลีก, ฟุตบอลลีกแชมเปียนชิป, ฟุตบอลลีกวัน และ ฟุตบอลลีกทู) จะมีส่วนร่วมใน เอเอฟแอล คัพ ฤดูกาล 2016–17.
"หมายเหตุ: เหล่านี้เป็นที่แน่นอนแล้วสำหรับแมตช์และวันในการจับสลาก."
ทั้งหมด 70 สโมสรที่จะลงเล่นในรอบแรก: 24 สโมสรมาจาก ลีกทู (ระดับ 4), 24 สโมสรมาจาก ลีกวัน (ระดับ 3), และ 22 สโมสรมาจาก แชมเปียนชิป (ระดับ 2).
ทั้งหมด 50 สโมสรที่ลงเล่นในรอบสอง: 15 ทีมที่ผ่านเข้าสู่รอบนี้และ 35 ทีมที่ชนะเลิศของรอบแรก. 15 ทีมที่ผ่านเข้าสู่รอบนี้ประกอบไปด้วย 13 สโมสรที่มาจาก พรีเมียร์ลีก ฤดูกาล 2016-17 ที่ไม่ได้มีส่วนร่วมใดๆกับการแข่งขันฟุตบอลชิงแชมป์สโมสรยุโรป.
นัดจะลงเล่นในสัปดาห์ระหว่างวันที่ 22 สิงหาคม ค.ศ. 2016.
ทั้งหมด 32 สโมสรที่ลงเล่นในรอบสาม, เจ็ดทีมที่ผ่านเข้าสู่รอบนี้และ 25 ทีมชนะเลิศที่มาจากรอบสอง. เจ็ดทีมที่เข้าสู่รอบนี้เป็นสโมสรที่มาจาก พรีเมียร์ลีก ฤดูกาล 2016–17 ที่มีภารกิจการแข่งขันในฟุตบอลสโมสรยุโรปในฤดูกาล 2016–17. โดยที่รอบนี้ไม่มีทีมวาง.
นัดจะลงเล่นในสัปดาห์ระหว่างวันที่ 19 กันยายน ค.ศ. 2016.
หมายเหตุ: ตัวเลขในวงเล็บคือระดับของทีมระหว่างฤดูกาล 2016–17.
ทั้งหมด 16 สโมสรที่ได้ลงเล่นในรอบสี่, ทีมชนะเลิศทั้งหมดของรอบสาม. ไม่มีทีมวางในรอบนี้. การจับสลากประกบคู่จะจัดขึ้นในวันที่ 21 กันยายน ค.ศ. 2016.
นัดจะลงเล่นในสัปดาห์ระหว่างวันที่ 24–26 ตุลาคม ค.ศ. 2016.
แปดสโมสรทั้งหมดลงเล่นในรอบห้า, ผู้ชนะทั้งหมดของรอบสี่. ไม่มีทีมวางในรอบนี้ และการจับสลากจะจัดขึ้นในวันที่ 26 ตุลาคม หลังบทสรุประหว่างเกม แมนเชสเตอร์ยูไนเต็ด และ แมนเชสเตอร์ซิตี ในรอบก่อนหน้านี้.
นัดจะลงเล่นในสัปดาห์ระหว่างวันที่ 28 พฤศจิกายน ค.ศ. 2016.
ทั้งหมดสี่สโมสรที่ลงเล่นในรอบรองชนะเลิศ, ผู้ชนะทั้งหมดของรอบห้า. ไม่มีทีมวางในรอบนี้และการจับสลากประกบคู่จะจัดขึ้นในวันที่ 30 พฤศจิกายน.
รอบรองชนะเลิศจะเล่นในระบบสองนัดเหย้า-เยือน, แต่ละทีมจะได้ลงเล่นนัดแรกที่สนามเหย้าของตัวเอง, และทีมที่ทำประตูได้มากที่สุดในการรวมผลสองนัดได้มากกว่าทั้งสองนัดก็จะได้ผ่านเข้าสู่รอบชิงชนะเลิศต่อไป.
นัดแรกจะลงเล่นในช่วงสัปดาห์ของวันที่ 9 มกราคม ค.ศ. 2017.
นัดที่สองจะลงเล่นในช่วงสัปดาห์ของวันที่ 23 มกราคม ค.ศ. 2017.
การแข่งขันลีกคัพ นัดชิงชนะเลิศ จะจัดขึ้นในวันที่ 26 กุมภาพันธ์ ค.ศ. 2017 ที่ สนามกีฬาเวมบลีย์.
ตำบลนาเพียง
ตำบลนาเพียง สามารถหมายถึง
ตำบลโนนอุดม
ตำบลโนนอุดม สามารถหมายถึง
เดอะ มัมมี่ รีเทิร์น
มิตซูบิชิ คอร์ปอเรชั่น
มิตซูบิชิ คอร์ปอเรชั่น  เป็นบริษัทการค้าที่ใหญ่ที่สุดในประเทศญี่ปุ่น ในเครือบริษัทมิตซูบิชิ มีธุรกิจในกลุ่มอุตสาหกรรมหลัก 7 ประเภท เช่น การเงิน การธนาคาร เครื่องจักร พลังงาน สารเคมี และอาหาร มีพนักงานรวมกันกว่า 6,000 คน
กีฬาฟุตบอลในโอลิมปิกฤดูร้อน 2016 – ทีมชาย – กลุ่มบี
เป็นการแข่งขันฟุตบอลโอลิมปิกฤดูร้อน 2016 ที่ประเทศบราซิล โดยมี 4 ทีมคือ สวีเดน ไนจีเรีย โคลอมเบีย ญี่ปุ่นแต่ละทีมแข่ง 3 นัด ทีมที่คะแนนมากที่สุด 2 อันดับแรก จะผ่านเข้า รอบก่อนรองชนะเลิศ ต่อไป
การแข่งขันในเมืองมาเนาช์ ใช้เขตเวลา แต่หากเป็นเมือง ซัลวาดอร์ และ เซาเปาลู นั้นใช้เขตเวลา
สถาบันไทยคดีศึกษา มหาวิทยาลัยธรรมศาสตร์
สถาบันไทยคดีศึกษา มหาวิทยาลัยธรรมศาสตร์ เป็นสถาบันวิจัยในสังกัดมหาวิทยาลัยธรรมศาสตร์ มีภารกิจหลักคือการศึกษาค้นคว้าเพื่อสร้างองค์ความรู้เกี่ยวกับสังคมไทย การทำนุบำรุงศิลปะและวัฒนธรรม และการเผยแพร่ความรู้สู่สังคม
สถาบันไทยคดีศึกษาก่อตั้งขึ้นเมื่อปี พ.ศ. 2514 โดยมีวัตถุประสงค์ที่จะอนุรักษ์ความเป็นไทยภายใต้กระแสวัฒนธรรมตะวันตก และสร้างองค์ความรู้เกี่ยวกับสังคมไทยโดยไม่ลอกตำราฝรั่ง การดำเนินงานในระยะแรกอยู่ในรูปของโครงการวิชาการ โดยมีศาสตราจารย์ ม.ร.ว. คึกฤทธิ์ ปราโมช เป็นประธานคณะกรรมการบริหารโครงการ และ อาจารย์ ดร.นิออน สนิทวงศ์ ณ อยุธยา เป็นผู้อำนวยการ ศาสตราจารย์ พระเจ้าวรวงศ์เธอ พระองค์เจ้าวรรณไวทยากร กรมหมื่นนราธิปพงศ์ประพันธ์ อธิการบดีมหาวิทยาลัยธรรมศาสตร์ในขณะนั้น ประทานชื่อโครงการว่า “ไทยคดีศึกษา”
ในการสัมมนาและสาธิตเรื่อง "นาฏศิลป์และดนตรีไทย" เมื่อเดือนมิถุนายน พ.ศ. 2515 ศาสตราจารย์ ม.ร.ว. คึกฤทธิ์ ปราโมช ได้กล่าวถึงภารกิจของโครงการไทยคดีศึกษา ดังนี้
โครงการไทยคดีศึกษาได้รับการยกฐานะขึ้นเป็น “สถาบันไทยคดีศึกษา” ตามประกาศทบวงมหาวิทยาลัย ลงวันที่ 3 มีนาคม พ.ศ. 2518 มีหน้าที่ศึกษาวิจัยและเรียบเรียงตำราในเรื่องเกี่ยวกับสังคมไทยเพื่อประโยชน์ในด้านการเรียนการสอนและการพัฒนาประเทศ ต่อมาในปี พ.ศ. 2520 สภามหาวิทยาลัยธรรมศาสตร์มีมติให้สถาบันไทยคดีศึกษาขยายขอบข่ายงานออกเป็นสถาบันวิจัยแห่งมหาวิทยาลัยธรรมศาสตร์ ทำหน้าที่กำหนดนโยบายวิจัยของมหาวิทยาลัย จัดสรรทุนวิจัยแก่อาจารย์และข้าราชการ ให้คำปรึกษาและเผยแพร่งานวิจัยในทุกสาขาวิชา จนถึงปี พ.ศ. 2548 บทบาทดังกล่าวจึงยุติลง
ในช่วงสามทศวรรษแรกของการดำเนินงาน สถาบันไทยคดีศึกษาได้ผลิตงานวิจัยมากกว่า 200 ชิ้น มีทั้งงานวิจัยของนักวิจัยประจำสถาบันและงานวิจัยของคณาจารย์สาขาต่างๆ ซึ่งสถาบันทำหน้าที่บริหารโครงการวิจัยและส่วนใหญ่เป็นเรื่องของไทย นอกจากนี้สถาบันยังได้ผลิตตำราที่มีคุณภาพออกสู่วงวิชาการอีกเป็นจำนวนมาก สำหรับงานวิจัยของสถาบันนั้น นับตั้งแต่ พ.ศ. 2520 เป็นต้นมาได้มีการขยายขอบเขตงานวิจัยจากงานด้านมนุษยศาสตร์ ออกไปสู่งานวิจัยทางสังคมศาสตร์ สังคมวิทยา และมานุษยวิทยา
ปัจจุบันสถาบันไทยคดีศึกษาทำหน้าที่เป็นสถาบันวิจัยด้านไทยศึกษา มีบทบาทหน้าที่ในการค้นคว้าวิจัยเพื่อสร้างองค์ความรู้เกี่ยวกับสังคมไทย ควบคู่ไปกับการทำนุบำรุงศิลปะและวัฒนธรรมและการเผยแพร่ความรู้สู่สังคมในรูปแบบต่างๆ ภายใต้ปรัชญา “"เข้าใจอดีต รู้ทันปัจจุบัน สร้างสรรค์อนาคต"” พร้อมกันนั้นสถาบันมีนโยบายที่จะสร้างสังคมแห่งการเรียนรู้และสมานฉันท์ ปลูกฝังคุณธรรม/จริยธรรมแก่เยาวชน ส่งเสริมการศึกษาศิลปวัฒนธรรมโดยเชื่อมโยงกับประเทศเพื่อนบ้านซึ่งมีความสัมพันธ์ทางประวัติศาสตร์และวัฒนธรรมกับไทย และสร้างเครือข่ายความร่วมมือทางวิชาการกับองค์กรต่างๆ ทั้งในระดับท้องถิ่น ระดับชาติและนานาชาติ
ที่มาและความหมายของสิ่งที่เกี่ยวข้องกับสถาบันไทยคดีศึกษา.
ชื่อ “ไทยคดีศึกษา”.
คำว่า “ไทยคดีศึกษา” เป็นศัพท์ที่ศาสตราจารย์ พระเจ้าวรวงศ์เธอ กรมหมื่นนราธิปพงศ์ประพันธ์ ซึ่งดำรงตำแหน่งอธิการบดีมหาวิทยาลัยธรรมศาสตร์ในเวลานั้น ได้ทรงบัญญัติเป็นภาษาไทยขึ้นมาจากศัพท์ภาษาอังกฤษว่า “Thai Studies” เพื่อประทานแก่หน่วยงานแห่งใหม่ของมหาวิทยาลัยธรรมศาสตร์ที่กำลังจะก่อตั้งและยังไม่มีชื่อเรียก &lt;br&gt;
สำหรับเรื่องที่มาของชื่อนั้น ตามบันทึกความเห็นของคณะที่ปรึกษาฝ่ายวิชาการของอธิการบดี เรื่อง การจัดตั้งสถาบันวิจัยแห่งมหาวิทยาลัยธรรมศาสตร์ เมื่อวันที่ 21 มกราคม พ.ศ. 2520 คณะกรรมการวิจัยหลายท่านมีความเห็นว่าคำนี้มีความหมายเฉพาะ หากเปลี่ยนชื่อสถาบันเป็นสถาบันวิจัยแห่งมหาวิทยาลัยธรรมศาสตร์ จะทำให้บุคคลภายนอกเข้าใจผิดได้ นอกจากนี้ กรรมการบางท่านยังเห็นว่า ชื่อของสถาบันไทยคดีนั้น กว้างขวางและครอบคลุมพอสมควร เนื่องด้วยการวิจัยส่วนใหญ่กระทำอยู่ภายในมหาวิทยาลัยธรรมศาสตร์ หรือในประเทศไทยเป็นสำคัญ อีกทั้งยังเป็นชื่อที่เสด็จในกรมหมื่นนราธิปพงศ์ประพันธ์ประทานมาให้อีกด้วย &lt;br&gt;
ทั้งนี้ คำว่า “ไทยคดีศึกษา” ก็มีความหมายเช่นเดียวกับคำว่า “ไทยศึกษา” คือการศึกษาเรื่องของไทยในสาขาต่างๆ ได้แก่ ประวัติศาสตร์ สังคมศาสตร์ มนุษยศาสตร์ ศิลปะ วัฒนธรรม ภาษา ฯลฯ ตัวอย่างหน่วยงานด้านไทยศึกษา เช่น สถาบันไทยศึกษา แห่งจุฬาลงกรณ์มหาวิทยาลัย (Institute of Thai Studies Chulalongkorn University) อีกทั้งไทยคดีศึกษายังไปปรากฏเป็นชื่อหลักสูตรหรือรายวิชาที่อยู่ในหลักสูตรการเรียนในระดับอุดมศึกษาด้วย
"ตราอภิรุม" มีรูปทรงคล้ายรูปหยดน้ำ ประกอบด้วย รูปวงกลมที่ภายในมีภาพพานรัฐธรรมนูญวางอยู่กึ่งกลางของวงกลม เทียมจิตร์ พ่วงสมจิตร์ ได้ให้ข้อสันนิษฐานไว้ว่า พานรัฐธรรมนูญนี้ น่าจะมีความหมายแทนมหาวิทยาลัยธรรมศาสตร์ ใต้ภาพพานรัฐธรรมนูญ มีอักษรภาษาไทยเขียนไว้ว่า "มหาวิทยาลัยธรรมศาสตร์" ด้านบนของภาพพานรัฐธรรมนูญ เขียนไว้ว่า "สถาบันไทยคดีศึกษา" ส่วนภายนอกเส้นรอบวงกลม ครึ่งล่างล้อมไว้ด้วยอักษรภาษาอังกฤษว่า "Thai Khadi Research Institute" ส่วนบนของเส้นรอบวงกลมปกคลุมด้วยรูปฉัตรสามชั้น มียอดแหลม ประดับตกแต่งด้วยลายกนกไทยที่อ่อนช้อยงดงาม ให้ความรู้สึกและแรงบันดาลใจถึงศิลปะทางล้านนา จึงกล่าวโดยสรุปได้ว่า สถาบันไทยคดีศึกษา มหาวิทยาลัยธรรมศาสตร์ เป็นสถาบันที่ศึกษาเกี่ยวข้องสัมพันธ์กับเรื่องสังคมการเมืองไทย และความเป็นศิลปะ - วัฒนธรรม
โดยผู้ที่ออกแบบตราสัญลักษณ์ดังกล่าว รศ.กมล ฉายาวัฒนะ อดีตผู้อำนวยการสถาบันฯ ได้ให้ข้อมูลไว้ว่า ผู้ที่ออกแบบคือ อาจารย์อวบ สาณะเสน อดีตอาจารย์คณะวารสารศาสตร์และสื่อสารมวลชน ซึ่งเป็นกรรมการบริหารโครงการไทยคดีศึกษาในเวลานั้น โดยได้รับแรงบันดาลใจจากลวดลายที่เป็นศิลปะของทางภาคเหนือ
ตัวอักษรประดิษฐ์นาม "สถาบันไทยคดีศึกษา" เป็นฝีมือการออกแบบโดย "อังคาร กัลยาณพงศ์" ศิลปินแห่งชาติ สาขาวรรณศิลป์ (กวีนิพนธ์) ประจำปี พ.ศ. 2532 ซึ่งมีคุณูปการต่อสถาบันไทยคดีศึกษามาตลอด เช่น เมื่อสถาบันฯจัดกิจกรรมทางด้านวิชาการต่างๆ อาทิ ครบรอบ ๑๐๐ ปี พระยาอนุมานราชธน, ครบรอบ ๒๐๐ ปี สมเด็จพระมหาสมณเจ้า กรมพระยาปรมานุชิตชิโนรส ฯลฯ สถาบันฯขอให้ท่านอังคารแต่งบทประพันธ์สรรเสริญเกียรติคุณของบุคคลท่านนั้นๆ เมื่อแต่งเสร็จแล้ว ยังได้กรุณามาอ่านบทประพันธ์ที่ท่านประพันธ์ขึ้นมาในที่ประชุมสัมมนาด้วย
โดยท่านอังคารได้กล่าวถึงเบื้องหลังของการออกแบบตัวหนังสือนามสถาบันไว้ว่า
ที่ทำการของสถาบันไทยคดีศึกษา.
ในระยะแรกของสถาบันไทยคดีศึกษา สำนักงานและห้องสมุดสถาบันไทยคดีศึกษา อยู่ที่ตึกห้องสมุดกลาง ชั้น 5 (ปัจจุบันคือ อาคารอเนกประสงค์ 3 ด้านติดกับคณะรัฐศาสตร์) ต่อมาใน พ.ศ. 2523 ได้ย้ายที่ทำการมาอยู่ชั้น 9 อาคารอเนกประสงค์ 1 ซึ่งบริเวณดังกล่าวเคยมีการปรับปรุงมาแล้วสองครั้งคือ พ.ศ. 2529 และ พ.ศ. 2553 ซึ่งมีการปรับปรุงห้องประชุมชั้น 9 โดยตั้งชื่อใหม่ว่า “ห้องประชุมคึกฤทธิ์ ปราโมช” เพื่อเป็นเกียรติแด่ ม.ร.ว.คึกฤทธิ์ ปราโมช ผู้มีบทบาทสำคัญในการจัดตั้งสถาบันไทยคดีศึกษา ปัจจุบันที่ทำการของสถาบันไทยคดีศึกษา แบ่งออกเป็นฝั่งผู้บริหารกับนักวิจัย กับฝั่งสำนักงานเลขานุการสถาบันฯ ซึ่งประกอบด้วย เลขานุการ, งานบริการวิชาการ, งานส่งเสริมการวิจัย, งานบริหารและธุรการ และห้องประชุมคึกฤทธิ์ ปราโมช
รายนามผู้อำนวยการสถาบันไทยคดีศึกษา.
หมายเหตุ ตำแหน่งทางวิชาการในขณะนั้น
สถาบันไทยคดีศึกษา มหาวิทยาลัยธรรมศาสตร์ มีการแบ่งส่วนงาน ออกเป็นดังนี้&lt;br&gt;
ฝ่ายวิจัย.
ประกอบด้วยนักวิจัยที่สนใจศึกษาเกี่ยวกับประวัติศาสตร์ศิลปะ วัฒนธรรม สังคมศาสตร์ การท่องเที่ยว ฯลฯ ตามความสนใจและเชี่ยวชาญเฉพาะบุคคล ภารกิจประกอบด้วยการวิจัย การเขียนบทความวิชาการ การจัดสัมมนาผ่านการจัดโครงการบริการวิชาการแก่สังคม ทั้งนี้ นักวิจัยจะขึ้นตรงต่อคณะผู้บริหารประจำสถาบันฯ การดำเนินงานมีทั้งที่ดำเนินการโดยทุนวิจัยภายในของสถาบันไทยคดีศึกษา ทุนของมหาวิทยาลัยธรรมศาสตร์ และความร่วมมือกับแหล่งทุนภายนอก เช่น ทุนจากงบประมาณแผ่นดิน ทุนจากหน่วยงานที่มีการทำข้อตกลงร่วมกัน เป็นต้น
สำนักงานเลขานุการสถาบันไทยคดีศึกษา.
แบ่งออกเป็น
งานบริหารและธุรการ ประกอบด้วย
งานบริการวิชาการ ประกอบด้วย
สิ่งพิมพ์ประจำสถาบัน.
วารสารไทยคดีศึกษา.
เป็นวารสารทางวิชาการ ราย 6 เดือน ของสถาบันไทยคดีศึกษา มหาวิทยาลัยธรรมศาสตร์ มีวัตถุประสงค์เพื่อส่งเสริมการศึกษาค้นคว้าในระดับอุดมศึกษา และเพื่อเผยแพร่บทความวิจัยและบทความวิชาการเกี่ยวกับไทยศึกษา ในมิติทางด้านสังคมศาสตร์ ประวัติศาสตร์ ศาสนา ศิลปะ วัฒนธรรม ภูมิปัญญาท้องถิ่น ตลอดจนประเด็นร่วมสมัยที่น่าสนใจ ทั้งนี้บทความหรือข้อคิดเห็นต่าง ๆ ที่ปรากฏในวารสารนี้ จะต้องผ่านกระบวนการการพิจารณาจากกองบรรณาธิการและผ่านกลั่นกรองคุณภาพจากผู้ทรงคุณวุฒิในสาขาที่เกี่ยวข้อง แต่รายละเอียดและเนื้อหาที่ปรากฏ ถือเป็นความคิดเห็นส่วนตัวและความรับผิดชอบเฉพาะของผู้เขียน โดยไม่จำเป็นต้องตรงกับความคิดเห็นหรือเป็นความรับผิดชอบของคณะบรรณาธิการผู้จัดทำ
ปัจจุบันเนื้อหาของวารสารไทยคดีศึกษา แบ่งออกเป็น
เดอะมัมมี่ คืนชีพคำสาปนรกล้างโลก
เดอะมัมมี่ คืนชีพคำสาปนรกล้างโลก  เป็นภาพยนตร์โลดโผน/สยองขวัญ/ผจญภัยลำดับที่ 1 ในไตรภาคชุด "เดอะ มัมมี่" กำกับและเขียนบทโดยสตีเฟน ซอมเมอส์ นำแสดงโดยเบรนแดน เฟรเซอร์, เรเชล ไวสซ์, จอห์น ฮันนาห์, อาร์โนลด์ วอสลูและเควิน เจ. โอคอนเนอร์
"เดอะมัมมี่ คืนชีพคำสาปนรกล้างโลก" เริ่มถ่ายทำในเดือนพฤษภาคม 1998 ที่เมืองมาร์ราคิช ประเทศโมร็อกโก โดยใช้เวลา 17 สัปดาห์ ดูแลด้านเทคนิกพิเศษโดยบริษัทอินดัสเทรียลไลต์แอนด์เมจิกและแต่งดนตรีประกอบโดยเจอร์รี โกลด์สมิธ เมื่อออกฉายในเดือนพฤษภาคม 1999 ภาพยนตร์เรื่องนี้ได้รับความนิยมและทำเงินมากกว่า 415 ล้านดอลลาร์สหรัฐ ได้รับรางวัล BMI Film Awards สาขาดนตรียอดเยี่ยมและรางวัลแซทเทิร์น สาขา Best Music และ Best Makeup และมีภาคต่อคือ "เดอะมัมมี่ รีเทิร์น ฟื้นชีพกองทัพมัมมี่ล้างโลก" ปี 2001
ไนล์ ดิมาร์โค่
ตำบลโนนอุดม (จังหวัดขอนแก่น)
ตำบลนาเพียง (จังหวัดขอนแก่น)
ประเทศปรัสเซีย
กีฬาฟุตบอลในโอลิมปิกฤดูร้อน 2016 – ทีมชาย – รอบแพ้คัดออก
เวลาทั้งหมดเป็นเวลาท้องถิ่น, BRT .
บุคคลที่เสียชีวิตในปี พ.ศ. 2554
ด้านล่างนี้เป็นบุคคลที่เสียชีวิตในปี พ.ศ. 2554
อะเลคเซย์ โคซีกิน
อะเลคเซย์ นีโคลาเยวิช โคซีกิน (; ; 21 กุมภาพันธ์ พ.ศ. 2447 - 18 ธันวาคม พ.ศ. 2523) เป็นประธานสภารัฐมนตรีแห่งสหภาพโซเวียตในช่วงสงครามเย็น ดำรงตำแหน่งคู่กับเลขาธิการพรรคคอมมิวนิสต์แห่งสหภาพโซเวียต เลโอนิด เบรจเนฟ จึงเรียกยุคนี้ว่าสมัยผู้นำร่วมเบรจเนฟ-โคชิกิน
โคซีกินเกิดในเซนต์ปีเตอร์สเบิร์กในปี พ.ศ. 2447 เป็นบตรของครอบครัวชนชั้นแรงงาน เขาถูกเกณฑ์เข้ากองทัพแดงในช่วงสงครามกลางเมืองรัสเซียและหลังปี พ.ศ. 2464 เขากลับไปทำงานเป็นผู้จัดการโรงงานอุตสาหกรรมในไซบีเรีย ก่อนกลับเลนินกราดในช่วง พ.ศ. 2473 และได้ขึ้นมาเป็นรัฐมนตรีว่าการอุตสาหกรรม
ในช่วงสงครามรักชาติ โคซีกิน เป็นสมาชิกคนหนึ่งของคณะกรรมการป้องกันรัฐและได้รับมอบหมายในการย้ายโรงงานอุตสาหกรรมโซเวียตออกก่อนกองทัพเยอรมันจะเข้ายึด ต่อมาได้ทำหน้าที่เป็นรัฐมนตรีว่าการกระทรวงการคลังในยุคโจเซฟ สตาลิน ก่อนที่จะถูกลดตำแหน่งและไล่ออกจากโปลิตบูโรในปี พ.ศ. 2496
หลังจากการตายของสตาลินในปี พ.ศ. 2496 นีกีตา ครุชชอฟกลายเป็นผู้นำคนใหม่ ที่ 20 มีนาคม พ.ศ. 2502 โคชิกิน ได้รับการแต่งตั้งให้ดำรงตำแหน่งประธานคณะกรรมการวางแผนของรัฐ ต่อด้วยการเป็นรองประธานสภารัฐมนตรีแห่งสหภาพโซเวียต
ในเดือนตุลาคมปี พ.ศ. 2507 คณะกรรมาธิการเพื่อความมั่นคงแห่งรัฐ (Committee for State Security หรือ KGB) นำโดยเบรจเนฟ และ โคซีกิน ได้เข้าทำรัฐประหารยึดอำนาจจากครุสชอฟ โดยครุสชอฟถูกบีบให้ลาออกจากตำแหน่ง โคซีกินได้ขึ้นมาเป็นประธานสภารัฐมนตรีแห่งสหภาพโซเวียต โคชิกินเป็นหนึ่งในสองคนที่อำนาจในยุคผู้นำร่วม เบรจเนฟ-โคชิกิน
หน้าทางการเมือง.
ในปี พ.ศ. 2523 โคซีกินออกจากตำแหน่งเนื่องจากปัญหาสุขภาพและเสียชีวิตเมื่อวันที่ 18 ธันวาคมของปีเดียวกัน
เขต 9 (นครโฮจิมินห์)
เขต 9  เป็นเขตของนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2010 เขตมีประชากร 263,486 คน และมีเนื้อที่ 114 ตารางกิโลเมตร
เขตได้รับการจัดตั้งขึ้นตามพระราชกฤษฎีกาฉบับที่ 03-CP ของนายกรัฐมนตรี เมื่อวันที่ 6 มกราคม ค.ศ. 1997 โดยแยกออกจากอดีตอำเภอถูดึ๊ก
เขตแบ่งออกเป็น 13 แขวง
สาธารณรัฐสังคมนิยมโซเวียตคีร์กีซ
สาธารณรัฐสังคมนิยมโซเวียตคีร์กีซ (Kirghiz SSR; ; ),ป็นรัฐสังคมนิยมโซเวียตที่มีประชาธิปไตย และเป็นหนึ่งใน 15 สาธารณรัฐองค์ประกอบ (constituent republic) ของสหภาพโซเวียต ก่อตั้งขึ้นอย่างเป็นทางการในปี 1936 และล่มสลายในปี 1991โดยเปลี่ยนชื่อประเทศเป็น "สาธารณรัฐคีร์กีซสถาน"
สาธารณรัฐสังคมนิยมโซเวียตทาจิก
สาธารณรัฐสังคมนิยมโซเวียตทาจิก (Tajik SSR; ; ) เป็นรัฐสังคมนิยมโซเวียตที่มีประชาธิปไตย และเป็นหนึ่งใน 15 สาธารณรัฐองค์ประกอบ (constituent republic) ของสหภาพโซเวียต ก่อตั้งขึ้นอย่างเป็นทางการในปี 1929 และล่มสลายในปี 1991โดยเปลี่ยนชื่อประเทศเป็น "สาธารณรัฐทาจิกีสถาน"
สาธารณรัฐสังคมนิยมโซเวียตคารีโล-ฟินนิช
สาธารณรัฐสังคมนิยมโซเวียตคารีโล-ฟินนิช  เป็นสาธารณรัฐของสหภาพโซเวียตมาตั่งแต่ปี 1940 จนถูกผนวกกลับเข้าไปในสหพันธ์สาธารณรัฐสังคมนิยมโซเวียตรัสเซียในปี 1956 และลดสถานะเป็นสาธารณรัฐปกครองตนเองสังคมนิยมโซเวียตคาเรลียาจนล่มสลายในปี 1991 และแทนที่โดยสาธารณรัฐคาเรลียาในปัจจุบัน
สาธารณรัฐสหพันธ์สังคมนิยมโซเวียตทรานส์คอเคเชีย
อเล็กซี โคชิกิน
กองทัพน้อยแอฟริกา
กองทัพน้อยแอฟริกาของเยอรมนี (, DAK &lt;/small&gt;) เป็นกองทัพเยอรมันในแอฟริกาซึ่งอยู่ในช่วงการทัพแอฟริกาเหนือในสงครามโลกครั้งที่สอง ซึ่งมีผู้บัญชาการทหารที่มีความสามารถและมีชื่อเสียงโด่งดังที่สุดในกองทัพเวร์มัคคือ จอมพลแอร์วิน รอมเมิล
บุคคลที่เสียชีวิตในปี พ.ศ. 2553
ด้านล่างนี้เป็นบุคคลที่เสียชีวิตในปี พ.ศ. 2553
บุคคลที่เสียชีวิตในปี พ.ศ. 2552
ด้านล่างนี้เป็นบุคคลที่เสียชีวิตในปี พ.ศ. 2552
วิ่งสู้ฟัด 3
วิ่งสู้ฟัด 3 (อังกฤษ:Police story 3 Supercop) เป็นภาพยนตร์ฮ่องกงแนวตลก-แอกชั่นจากปี ค.ศ. 1992 ภาพยนตร์เรื่องนี้เป็นภาพยนตร์ภาคสามในภาพยนตร์ซีรีส์ชุด วิ่งสู้ฟัด ต่อจาก วิ่งสู้ฟัด และ วิ่งสู้ฟัด 2 โดยมีภาคต่อคือ วิ่งสู้ฟัด 4 และวิ่งสู้ฟัด 5 เหิรสู้ฟัด นำแสดงโดย เฉินหลง,หยาง จื่อฉยง (มิเชล โหย่ว),จาง ม่านอวี้
กรมตำรวจฮ่องกงได้ส่งเจียจี๋ (เฉินหลง) เข้าไปตามตัว “แพนเทอร์” (ยฺเหวียน หฺวา) สมาชิกแก๊งอาชญากรในคุก เพราะต้องการข้อมูลจากเขา ด้วยความช่วยเหลือจากหยาง เจี้ยนหัว (หยาง จื่อฉยง) ตำรวจหญิงสาวสวยของจีน เจียจี๋จึงได้เข้าไปในหมู่นักโทษ เขาและแพนเทอร์จึงร่วมมือกันหลบหนีออกจากคุก ทุกอย่างเป็นไปตามที่ตำรวจสาวได้วางไว้ จนแพนเทอร์นั้นไว้ใจจึงพาตำรวจทั้งสองไปฮ่องกงเพื่อพบกับนายใหญ่ของแก๊ง (เคนเนธ ซาง) แล้วแผนการทลายแก๊งอาชญากรจึงเริ่มขึ้น แต่แก๊งอาชญากรกลับรู้ทันซะก่อน ก็เลยจับอาเมย์ (จาง ม่านอวี้) แฟนสาวสุดสวยของเจียจี๋ไว้เป็นตัวประกัน งานนี้เจียจี๋จะทำอย่างไรดี
สงครามโอนิง
สงครามโอนิง  ยังเป็นที่รู้จักกันในนาม กลียุคแห่งโอนิง และ สงครามโอนิง-บุมเม เป็นสงครามกลางเมืองช่วง ค.ศ. 1467 ถึง 1477 ในยุคมูโรมาจิของประเทศญี่ปุ่น คำว่า"โอนิง" สื่อถึงปีศักราชญี่ปุ่นที่เกิดสงครามนี้ขึ้น สงครามสิ้นสุดลงในศักราชบุมเม ข้อพิพาทระหว่างโฮโซกาวะ คัตสึโมโตะกับยามานะ โซเซ็นบานปลายไปเป็นสงครามกลางเมืองระดับประเทศในรัฐบาลโชกุนอาชิกางะกับ"ไดเมียว"จำนวนมากในหลายภูมิภาค
ในตอนเริ่มต้น ข้อพิพาท"โอนิง" เป็นการโต้เถียงต่อผู้สืบตำแหน่งเป็น"โชกุน" ต่อจากอาชิกางะ โยชิมาซะ ใน ค.ศ. 1464 โยชิมาซะไม่มีผู้สืบสกุล จึงเกลี้ยกล่อมให้อาชิกางะ โยชิมิ น้องชายของเขาสึกจากการเป็นพระ แล้วให้เขาสืบสกุล ต่อมาใน ค.ศ. 1465 การที่โยชิมาซะให้กำเนิดลูกชายโดยไม่คาดคิดทำให้แผนการเหล่านี้เป็นปัญหา อาชิกางะ โยชิฮิซะ ในตอนนั้นยังเป็นเด็กทารก ได้สร้างความไม่ลงรอยกันระหว่าง"โชกุน"โยชิมิและโฮโซกาวะต่อฮิโนะ โทมิโกะ ภรรยาของโยชิมาซะกับแม่ของโยชิฮิซะ และยามานะ
โฮโซกาวะทำงานใกล้ชิดกับอาชิกางะ โยชิมิ พี่/น้องชาย"โชกุน"เสมอ และสนับสนุนข้ออ้างในการเป็นโชกุนของเขา ยามานะใช้โอกาสนี้ต่อต้านโฮโซกาวะมากกว่าเดิม โดยการสนับสนุนลูกของตนเป็นผู้สืบทอดตำแหน่งโชกุน จนทำให้เกิดสงครามขึ้นที่เกียวโต ฝ่ายอาชิกางะพยายามหลีกเลี่ยงการปะทุของสงคราม แต่สถานการณ์เริ่มนำไปสู่สงครามที่ออกแบบให้ผู้นำจากกลุ่มที่ชนะสงครามเป็น"โชกุน"คนต่อไป ใน ค.ศ. 1467 ตระกูลนักรบต่างแตกแยกกันจนปัญหานี้กลายเป็นจุดเริ่มต้นในความดิ้นรนต่อความเป็นใหญ่ทางทหาร ท้ายที่สุด ก็ยังไม่มีผู้ชนะอย่างเด็ดขาด และกองทัพหลายกลุ่มก็ต่อสู้กันเองจนหมดแรง
ลำดับเหตุการณ์นี้ใช้ปีคริสต์ศักราช
ตอนต้น
เกิดสงคราม
ตอนท้าย
การพิชิตง่อก๊กของจิ้น
ยุทธการพิชิตง่อก๊ก  เป็นสงครามรวบรวมแผ่นดินจีนของราชวงศ์จิ้นในช่วงปลายยุคสามก๊ก ซึ่งในที่สุด พระเจ้าซุนโฮก็ได้ยอมแพ้ต่อราชวงศ์จิ้นเมื่อวันที่ 15 มีนาคม ค.ศ. 280 ทำให้ยุคสามก๊กได้สิ้นสุดลง
ราชวงศ์ง่อ
เตียวเค้า
เตียวเค้า ( , ) (ค.ศ. 236 -ค.ศ. 280) อัครมหาเสนาบดีคนสุดท้ายแห่ง ราชวงศ์ง่อ ในช่วงรัชสมัย พระเจ้าซุนโฮ
ในช่วง การรุกรานของราชวงศ์จิ้น เตียวเค้าพร้อมกับเหล่าขุนศึกได้ออกรบต้านทานทัพของราชวงศ์จิ้นที่นำโดย กาอุ้น อย่างกล้าหาญจนกระทั่งตายในที่รบเมื่อปี ค.ศ. 280 หลังจากนั้นได้ไม่นานพระเจ้าซุนโฮก็ประกาศยอมแพ้
เขต 10 (นครโฮจิมินห์)
เขต 10  เป็นเขตของนครโฮจิมินห์ (เมืองที่ใหญ่ที่สุดในประเทศเวียดนาม) ได้รับการก่อตั้งขึ้นในปี ค.ศ. 1969 เขตนี้มีสถานที่ท่องเที่ยวทางประวัติศาสตร์ วัฒนธรรม ศาสนาที่มีชื่อเสียงมากมาย
ในปี ค.ศ. 2010 เขตมีประชากร 232,450 คน และมีเนื้อที่ 6 ตารางกิโลเมตร เขตแบ่งออกเป็น 15 เขตย่อยขนาดเล็กซึ่งเรียกว่าแขวง มีจำนวนแขวง 1 ถึง แขวง 15
แรมโบ้ นักรบเดนตาย 2
แรมโบ้ นักรบเดนตาย 2  เป็นภาพยนตร์ภาคสองของซีรีส์แรมโบ้ต่อจากภาพยนตร์ภาค 1 คือ แรมโบ้ นักรบเดนตาย ออกฉายในปี พ.ศ. 2528 โดยมีภาค 3 ต่อจากนี้คือ แรมโบ้ 3 และ แรมโบ้ 4 นักรบพันธุ์เดือด นำแสดงโดย ซิลเวสเตอร์ สตอลโลน, Charles Napier, คริสโตเฟอร์ แกรนต์, ดอน คอลลินส์, สตีฟ วิลเลียมส์, แอนดี วูด
หลังจากที่จอห์น แรมโบ้ (ซิลเวสเตอร์ สตอลโลน) ถูกปล่อยตัวออกจากคุกและ ทางกองทัพได้ส่งตัวเขาไปเวียดนาม เพื่อตามหาทหารอเมริกันกลุ่มหนึ่งที่ยังติดค้างอยู่ในประเทศนี้ในฐานะนักโทษ เชลยสงครามซึ่งอาจถูกกักขังอยู่ ณ ที่ใดที่หนึ่ง แผนการคือเขาต้องโดดร่มลงไปในเขตอันตราย พร้อมคำสั่ง ห้ามลงมือกับศัตรูโดยเด็ดขาด แค่ถ่ายรูปกลับมาเท่านั้น แต่คนอย่างแรมโบ้มีหรือจะทำแค่นั้น
แรมโบ้ 3
แรมโบ้ 3 หรือ แรมโบ้ นักรบเดนตาย 3  เป็นภาพยนตร์ภาคสามของซีรีส์แรมโบ้ต่อจากภาพยนตร์เรื่อง แรมโบ้ นักรบเดนตาย และแรมโบ้ นักรบเดนตาย 2 ออกฉายในปี ค.ศ. 1988 โดยมีภาค 4 ต่อจากนี้คือ แรมโบ้ 4 นักรบพันธุ์เดือด กำกับภาพยนตร์โดย ปีเตอร์ แมคโดนัลด์ นำแสดงโดย ซิลเวสเตอร์ สตอลโลน,เคิร์ดวูด สมิธ, มาร์คัส กิลเบิร์ด, แฮร์โรลด์ ไดอะมอนด์
เมื่อ จอห์น แรมโบ้(ซิลเวสเตอร์ สตอลโลน)ผู้ซึ่งซ้อนเร้นกายและใจให้ไกลจากสิ่งที่เขาเคยเป็น ต้องรับภารกิจพิเศษอีกครั้งอย่างเลี่ยงไม่ได้ เพราะภารกิจครั้งนี้คือการไปช่วยสหายเก่าที่ถูกโซเวียตจับไป ในมหาสงครามแห่งอัฟกานิสถานที่ฝ่ายโซเวียตกุมความได้เปรียบอย่างสุดขั้ว เขาต้องฝ่าสมรภูมินรกเข้าไปยังค่ายโซเวียตเพียงลำพัง ด้วยความ อึด แกร่ง และบ้า
ฟุตบอลชิงแชมป์แห่งชาติอาเซียน 2016 รอบคัดเลือก
การแข่งขัน ฟุตบอลชิงแชมป์แห่งชาติอาเซียน 2016 รอบคัดเลือก เป็นทัวร์นาเมนต์ที่จะมีกระบวนการพิจารณาคัดเลือกสำหรับ เอเอฟเอฟ ซูซูกิ คัพ 2016, ครั้งที่สิบเอ็ดของ ฟุตบอลชิงแชมป์แห่งชาติอาเซียน. รอบคัดเลือกครั้งนี้จัดขึ้นที่ประเทศ กัมพูชา และจะเกี่ยวโยงกับแต่ละทีมที่ได้ครบเสร็จสิ้นเป็นที่เรียบร้อยล่าสุดในรอบแบ่งกลุ่มของ เอเอฟเอฟ ซูซูกิ คัพ 2014 หรือทีมที่มีอันดับต่ำกว่าใน เอเชียตะวันออกเฉียงใต้. รูปแบบจะเป็นการแข่งขันในรูปแบบพบกันหมดกับสุดยอดทีมในรอบคัดเลือกสำหรับทัวร์นาเมนต์ดังกล่าว.
เอฟเอคัพ ฤดูกาล 2016–17